**דף הנחייה למעגלי השיח הורים, חניכים ומחנכים**

**במסגרת מיזם "ימין אור" בחנוכה**

 "למצוא את האור בגיל ההתבגרות"

**דגשים לפתיחה במליאה** –10 דק'

כדאי לפתוח בפתגם באמהרית**: "חכמה בבטן כמו אור בכד"** (יגן מברט יהוד בלחת).

או במילים אחרות – אל תשמרו בבטן את החכמה שלכם. באנו היום להקשיב ולשמוע מהחכמה של הדור המבוגר.

להדגיש את חשיבות הקשר בין ההורה לילד. הצוות החינוכי לעולם לא יהיה ההורה. לספר מה המטרה של המעגלים – ואיך זה יתבצע בפועל.

**חלק א' – גיל ההתבגרות** – 20 דק'

על השולחן נניח תמונות שונות מזוויות שונות על גיל ההתבגרות (סיגריות, חברות אמיצה, מרד, רועה צאן, חתונה).

**שאלה מנחה** – בחרו תמונה. הציגו את שמכם וספרו דרך התמונה (או לא) על חוויה מגיל ההתבגרות? נעשה סבב נשמע את כל הנוכחים.

שימו לב- כבר בשלב הזה נוכל להבחין בפער בין דור ההורים שגיל ההתבגרות בשבילו היה רצון להתמסד (חתונה, לימודים, עבודה) אחת הסיבות לרצון להתמסד הוא ההיבט ההישרדותי. מי שמתבסס יכול גם לשרוד. בנוסף קיים ההיבט השבטי והמסורתי.

כל זאת לעומת הנוער של היום שמוטיבים כמו המרד, החברות, זוגיות לא לשם חתונה, סיכונים אפשריים – הם תופעות הבולטות.

 (גם צוות חינוכי משתתף ומשתף...מעניין לראות אם התשובות של הצוות קרובות לחניכים או להורים...)

**חלק ב' – הפער הבין דורי** – 20 דק'

נקרין קטע מ"נבסו". נראה אימא שמנסה להתקרב לבת שלה (שמתביישת ממנה) ע"י כך שהיא מנסה להיות "מגניבה" כמו הצעירים. ([נבסו פרק 2](https://www.youtube.com/watch?v=c_4hyLSSoJg) דקה 5:20-8:20)

https://www.youtube.com/watch?v=c\_4hyLSSoJg

מיד לאחר מכן נקיים דיון על הקטע:

**מה ראינו בקטע?**

1. האם התופעה מוכרת לכם? האם הרגשתם כהורים שהילד מתבייש בכם? האם כנערים (אפשר דווקא לשאול את הצוות) מוכרת לכם החוויה של להתבייש בהורים?
2. איך מגשרים על הפער? איך כנערים היינו רוצים שההורים שלנו יתחברו אלינו?

**עצם הדיון** והעלאת הנושא הוא כבר חשוב – **המסר העיקרי:**  זה לגיטימי שנער התבייש בהוריו בגיל ההתבגרות – זה קורה בכל התרבותיות, הדבר החשוב הוא להקשיב לילד בפשטות, לאפשר לו מרחב אמתי לדבר ולהיפתח, הילד רוצה שתהיה הורה ולא תהיה חבר שלו.

**חלק ג' – לתת מהאור שלי**  - 20 דק'

נניח על השולחן עטים, טושים, דפים. (למשקיעים יותר – אפשר למצוא בחנויות יצירה זולות לוחית עץ בצורת נר)

המשימה – כל אחד מחבריי השולחן כותב/מצייר/חושב בראש – על משהו שהיה רוצה לתת להורים שלו או לילד שלו.

מה אני מאחל? איזה אור הייתי רוצה להאיר לו?

נסיים בסבב שכל אחד יספר מה הוא עשה/כתב/אמר...

**סיכום במליאה** – 10 דק'.

כל שולחן מציג תובנה/חוויה/אור חדש שלקח מהיום הזה.

תודות, סיכומים ואיחולים.

**בין החלקים השונים נשלב קטעי נגינה/שירה : אור (אליעד נחום), אבא (שלומי שבת), גיבור של אמא (משה פרץ).**